EkBass/fiwiki-20250220-pages-articles huggingface dataset:
Monnin koulu

Monnin koulu on alakoulu Hausjärven Monnissa, postitoimialueella 05800 Hyvinkää.Monnin koulu - Yhteystiedot - Hausjärven kunta, hausjarvi.fi, viitattu 5.12.2020. Koulussa toimii perusopetusluokat (1-6) sekä esiopetusryhmät.Monnin koulu - Luokat ja opettajat - Hausjärven kunta, hausjarvi.fi, viitattu 5.12.2020. Konsulttiyhtiö Perlaconin tekemä Hausjärven oppilaitosten ja päiväkotien palveluverkkoselvitys suosittaa Monnin koulun lakkautumista, sillä kunnan oppilasmäärän on ennustettu vähenevän viidenneksellä vuoteen 2027 mennessä.Konsultti: Monnin koulusta ja Hikiän päiväkodista voisi luopua Hausjärvellä | Yle Uutiset, yle.fi, viitattu 5.12.2020. Koulun opiskelijoiden uudeksi sijoituspaikaksi ehdotetaan Eskon ja Oitin kouluja. == Historia == Monnin kylän lapset kävivät vuosikymmenten ajan Eskon koulua ja myöhemmin Erkylän kansakoulua.Monni - Häme-Wiki , hamewiki.fi, viitattu 5.12.2020. Keväällä 1917 seudun asukkaat suunnittelivat kansakoulun perustamista Erkylän rautatiepysäkin tienoille.Monnin koulu - Koulun historia - Hausjärven kunta, hausjarvi.fi, viitattu 5.12.2020.Monnin historia - Monnin kyläyhdistys ry , sites.google.com, viitattu 5.12.2020 Asukkaiden anomuksen johdosta kansakoulupiirijakovaliokunta järjesti kesäkuussa yleisen kokouksen Rauhasaaressa Arolammilla. Valiokunta ehdotti saamiensa selvitysten perusteella uutta Kerkkolan koulupiiriä, johon tulisivat kuulumaan Kerkkolan kartanon ja sen läheiset torpat Erkylästä sekä Rauhasaaren ja Jusulan talot Arolammilta. Ehdotus ei kuitenkaan toteutunut, sillä vapaaherra Carl Munck vastusti hanketta monesta syystä, eikä suostunut luovuttamaan sille tonttia Kerkkolan kartanolta. Kouluasia edistyi hitaasti vaikeiden sotavuosien sekä Riihimäen kauppalan itsenäistymisestä johtuvien rajasiirtojen vuoksi. Tonttikysymys saatiin kuitenkin lopulta ratkaistuksi, kun vapaaherra Munck suostuikin myymään kunnalle puolentoistahehtaarin kokoisen palstan rautatien lähettyviltä. Koska osa suunnitellusta piiristä jäi Riihimäen puolelle, ehdotti Hausjärven kuntavaltuusto koulun rakentamista kuntien yhteiseksi, mutta asiasta ei päästy yhteisymmärrykseen. Kuntavaltuusto päätti heinäkuussa 1926 muodostaa Erkylän ja Vantaan kylien Monnin rautatiepysäkin puoleisista osista Monnin koulupiirin. Oppilaat saivat opetusta aluksi vuokratiloissa, kunnes koulurakennus valmistui 1928. Koulun johtajaopettajana toimi Lyydi Nokkala, kunnes virkaan palkattiin miesopettaja sotien jälkeen. == Lähteet == Luokka:Hausjärven oppilaitokset Luokka:Suomen peruskoulut
Johan August Lindelöf

Johan August Lindelöf (23. maaliskuuta 1824 Karvia – 29. tammikuuta 1897 Porvoo) oli suomalainen pappi, opettaja ja moninkertainen valtiopäivämies. ==Henkilöhistoria== Lindelöfin vanhemmat olivat kappalainen Johan Lindlöf ja Anna Margareta Hällfors ja puoliso vuodesta 1852 Matilda Josefina Ammondt (k. 1897). Lindelöf tuli ylioppilaaksi 1843, valmistui filosofian kandidaatiksi 1850 ja hänet vihittiin papiksi 1855. Teologian tohtoriksi hän väitteli 1863 ja sai rovastin arvon 1879. Lindelöf oli Helsingin yksityislyseon opettaja 1852–1853, Isonkyrön vt. kappalainen 1855 ja Turun lukion teologian lehtori 1858, astuen virkaan 1959, sekä lukion teologian apulaisopettaja 1866–1870. Turun tuomiokapitulin jäsenenä hän toimi 1859–1870 ja Hauhon kirkkoherrana vuodesta 1869, astuen virkaan 1872. Porvoon tuomiokapitulin asessori Lindelöf oli 1881–1887 ja Porvoon tuomiorovasti vuodesta 1886, astuen virkaan 1887. Hän oli pappissäädyssä Porvoon hiippakunnan papiston valtiopäiväedustaja 1877, 1882, 1885 ja 1888.Yrjö Kotivuori, Ylioppilasmatrikkeli 1640–1852: Johan August Lindelöf. Verkkojulkaisu 2005. (Viitattu 5.12.2020)Lindelöf, Johan August Suomen papisto 1800–1920 -verkkojulkaisu. Helsinki: Suomalaisen Kirjallisuuden Seura, 2017. (Viitattu 5.12.2020)Kuollut. Päivälehti, 30.1.1897, s. 1. Keksijä, tehtailija Leonard Lindelöf oli Johan August Lindelöfin poika. ==Julkaisuja== * Den kateketiska undervisningen i Finland ifrån reformationen intill den stora ofreden: historisk teckning, 1858, väitöskirja * Om nåd och frihet: synodal-afhandling, 1880, J. A. Lindelöf, Elis Bergroth, Erik Johansson, Gustaf Johansson * Om försoningen i Kristus: med särskild hänsyn till de F. N. i Sverige rörande detta ämne förda striderna, 1882, Axel Fredrik Granfelt, J. A. Lindelöf * Anders Johan Hornborg. Lefnadsteckning af J. A. Lindelöf. Minnestal, hållet vid prestmötet i Borgå den 17 September 1885, 1885 * Domkapitel-arkivet i Borgå. Ordnadt och förtecknadt af J. A. Lindelöf, 1886 ==Lähteet== Luokka:Suomen evankelis- luterilaisen kirkon papit Luokka:Suomalaiset opettajat Luokka:Suomen suuriruhtinaskunnan pappissäädyn valtiopäivämiehet Luokka:Vuonna 1824 syntyneet Luokka:Vuonna 1897 kuolleet
Georg Adolf Wilhelm von Helbig

Georg (Gustav) Adolf Wilhelm von Helbig (1757–1813) oli saksalainen diplomaatti ja kirjailija. Hän oli vuodesta 1798 Saksin lähetystösihteerinä Berliinissä ja vuodesta 1804 lähetystöneuvos. Hänet siirrettiin 1811 residentiksi Danzigin vapaakaupunkiin.Helbig, Gustav Adolf Wilhelm von, Deutsche Biographie Helbig, Georg Adolf Wilhelm von. Tietosanakirja osa 11. Tietosanakirja-osakeyhtiö 1922 Nuoruudessaan, luultavasti 1760-luvulla, Helbig oli oleskellut Venäjällä, lähinnä kai Pietarissa. Hän tuli tunnetuksi varsinkin ilman tekijännimeä vuonna 1809 julkaisemastaan Venäjän hovioloja käsittelevästä teoksesta Russische Günstlinge. Hän on kirjoittanut myös pari muuta Venäjän historiaa koskevaa kirjoitusta. == Lähteet == ==Aiheesta muualla== * Helbig, Gustav Adolf Wilhelm von Kalliope-Verbund * Russische Günstlinge verkossa Bayerische Staatsbliothek * Russische Günstlinge verkossa. Jälkipainos vuodelta 1883 (Archive.org) Luokka:Saksalaiset diplomaatit Luokka:Saksalaiset kirjailijat Luokka:Vuonna 1757 syntyneet Luokka:Vuonna 1813 kuolleet
Suomi kesäparalympialaisissa 1980

Suomi osallistui 60 kilpailijan joukkueella Arnhemissä järjestettyihin kuudensiin kesäparalympialaisiin, joissa Suomi sai yhteensä 4 mitalia. Suomalaisten naisurheilijoiden määrä nousi kymmeneen ja he toivat yhdeksän mitalia. == Mitalit == Mitali Mitalisti Laji Tapahtuma Kulta Unto Ikonen yleisurheilu miesten kymmenottelu, luokka 1A Kulta Harri Jauhiainen yleisurheilu miesten 100 m, luokka E Kulta Harri Jauhiainen yleisurheilu miesten 400 m, luokka E Kulta Kari Kärkkäinen jousiammunta miesten Double FITA Round, Novice Tetraplegic Kulta Pekka Kujala yleisurheilu miesten kiekonheitto luokka A Kulta Raimo Lindberg yleisurheilu miesten 1500 m, luokka E Kulta Timo Sulisalo yleisurheilu miesten keihäänheitto luokka B Kulta Sirkka-Liisa Collin ja Elli Korva jousiammunta dartchery, naisten joukkuekilpailu Hopea Lasse Eva yleisurheilu miesten kymmenottelu, luokka C1 Hopea Pekka Hätinen ja Matti Launonen pöytätennis miesten joukkuekilpailu luokka 1A Hopea Markku Heinonmäki yleisurheilu miesten kiekonheitto, luokka 1B Hopea Pekka Ihalainen yleisurheilu miesten kiekonheitto, luokka C1 Hopea Pekka Ihalainen yleisurheilu miesten kuulantyöntö, luokka C1 Hopea Reino Jääskeläinen yleisurheilu miesten 10-ottelu luokka E Hopea Pekka Kantola uinti miehet 25m selkäuinti luokka 1A Hopea Pekka Kantola uinti miehet 25m vapaauinti luokka 1A Hopea Elli Korva jousiammunta naisten Double FITA Round, Paraplegic Hopea Pekka Kujala yleisurheilu miesten kuulantyöntö, luokka A Hopea Matti Launonen yleisurheilu miesten 10-ottelu luokka 1A Hopea Reino Luotonen yleisurheilu miesten 5000 m kävely, luokka A Hopea Liisa Mäkelä yleisurheilu naisten kiekonheitto, luokka C Hopea Liisa Mäkelä yleisurheilu naisten keihäänheitto, luokka C Hopea Liisa Mäkelä yleisurheilu naisten kuulantyöntö, luokka C Hopea Heikki Miettinen uinti miesten 50 m rintauinti, luokka F Hopea Markku Onnela yleisurheilu miesten pituushyppy, luokka A Hopea Raili Rantala yleisurheilu naisten 100 m, luokka E Hopea Raili Rantala yleisurheilu naisten 400 m, luokka E Pronssi Kalle Hautalahti yleisurheilu miesten kolmiloikka luokka B Pronssi Reino Jääskeläinen yleisurheilu miesten keihäänheitto, luokka E Pronssi Pekka Kantola uinti miesten 25 m rintauinti, luokka 1A Pronssi Atte Kärkkäinen yleisurheilu miesten kiekonheitto. luokka E Pronssi Atte Kärkkäinen yleisurheilu miesten kuulantyöntö. luokka E Pronssi Matti Launonen pöytätennis miesten yksinpeli, luokka 1A Pronssi Raimo Lindberg yleisurheilu miesten 400 m, luokka E Pronssi Eero Mäki uinti miesten 25 m vapaauinti, luokka 1B Pronssi Heikki Miettinen yleisurheilu miesten kymmenottelu, luokka F Pronssi Markku Onnela yleisurheilu miesten kolmiloikka, luokka A Pronssi Kirsti Pennanen yleisurheilu naisten 800 m, luokka A Pronssi Raili Rantala yleisurheilu naisten pituushyppy, luokka E Pronssi Teuvo Talmia yleisurheilu miesten kiekonheitto, luokka B == Lähteet == kesäparalympialaisissa 1980 Luokka:Valtiot kesäparalympialaisissa 1980
Oitbackan kartano

Oitbackan kartano () sijaitsee Loojärven etelärannalla Oitmäen kylässä Kirkkonummen pohjoisosassa. Sen itäpuolella on Espoon kartanon laaja maisemakokonaisuus. Oitbacka edustaa kartanokulttuurin viimeistä kukoistuskautta, ja sen viljelysmaita halkoo hämäläisten muinainen meritie. Museovirasto on määritellyt Oitbackan kartanokokonaisuuden valtakunnallisesti merkittäväksi rakennetuksi kulttuuriympäristöksi. Ensimmäinen kirjallinen maininta Oitbackasta on vuodelta 1540; tuolloin keskiaika alkoi taittua uudeksi ajaksi. 1600-luvulta asti Oitbacka oli jaettu kahdeksi maatilaksi, ja se kuului 1820-luvulle saakka Espoon kartanoon. Kiseleffin suku osti Oitbackan 1860-luvulla. Kiseleffit kohensivat tilan rakennukset kartanoaseman mukaisiksi. Oitbackan nykyinen päärakennus on Konstantin Kiseleffin käsialaa ja se valmistui 1876. Päärakennukseen kuuluu puistokokonaisuus, jossa sijaitsee muun muassa Ville Vallgrenin Narcissos-veistos. Oitbackan yhteyteen perustettiin 1800-luvun lopulla kartanokoulu. 2000-luvun Oitbacka on yksityisomistuksessa ja se vuokraa tilojaan yksityishenkilöille ja yrityksille. Oitbacka on myös aktiivinen maa- ja metsätaloustila. Oitbacka sijaitsee Helsingin kantakaupungista noin 25 kilometriä länsiluoteeseen. == Viitteet == Luokka:Kirkkonummen kartanot Luokka:Suomen 1800-luvulla rakennetut rakennukset ja rakennelmat
Gory

Gory on maalaiskunta ja sen keskuskylä Kayesin alueen Yélimanén piirissä Malissa. Se sijaitsee 25 kilometriä Yélimanésta länteen. Kunnassa on 12 600 ja kylässä 7 300 asukasta (vuonna 2009). Goryn kunnan pinta-ala on 724,9 neliökilometriä. Se rajoittuu idässä Yélimanen piirin Kremisin ja Guidimen, etelässä Tringan ja lännessä Diafounou Goryn kuntiin sekä pohjoisessa Mauritaniaan. Kunnan keskellä sijaitsee Toyan kunta. Seutu kuuluu Sahelin vyöhykkeeseen. Maisemaa leimaavat kyliä ympäröivät kukkulat. Kasvillisuus on pensassavannia. Tärkein vesistö on sadekauden jälkeen kuivuva Kolimbinén sivujoki Térékolé. Kuntaan kuuluu kymmenen kylää. Asukkaat ovat etupäässä soninkeja. Lisäksi on maureja ja fulbeja. Vallitseva uskonto on islam. Goryn kautta kulkee Nioron, Yélimanén ja Kayesin välinen maantie RN23. Väestön pääelinkeinot ovat omavaraistalouteen perustuva maanviljely ja karjanhoito. Tärkeimmät viljelykasvit ovat durra, maissi, maapähkinä ja lehmänpapu. Myytäväksi kasvatetaan pullokurpitsaa. Tuotantoeläimiä ovat naudat, lampaat, vuohet, aasit ja vähäisessä määrin hevoset. Lisäksi harjoitetaan käsityöammatteja ja pienimuotoista kaupankäyntiä. Suuri osa väestöstä on muuttanut Ranskaan ja muihin maihin. Siirtolaiset auttavat perheitään ja rahoittavat kehityshankkeita. Kunnassa on viisi alakoulua, kaksi koraanikoulua ja yläkoulu. Goryssa ja Biladjimissa on kunnalliset terveyskeskukset. ==Lähteet== Luokka:Malin kunnat Luokka:Yélimanén piiri
Aulikki Ristoja

Aulikki Ristoja s. Lehtimäki (s. 1949) on suomalainen shakinpelaaja ja shakkikirjailija. Hänellä on kolme naisten Suomen-mestaruutta, vuosilta 1979 1988 ja 2000. Hän on osallistunut viisiin shakkiolympialaisiin. Hän on kirjeshakin naisten kansainvälinen mestari (LIMC). Pelaajana hän on edustanut seuratasolla Gambiittia. Aulikki Ristoja on kirjoittanut filosofian lisensiaattityönä tutkielman Shakin estetiikasta – Dynamiikan nautinto ja älyllinen kauneus shakkipelissä. Lisäksi hän on aviomiehensä Fide-mestari Thomas Ristojan kanssa kirjoittanut kolmiosaisen shakkikirjan Shakki 1-3. Lisäksi he tekivät sarjakuvia Suomen Shakki -lehteen. Heillä on kaksi poikaa, jotka myös pelaavat shakkia. Jan Ristoja on Fide-mestari ja Samu Ristoja shakkimestari. == Lähteet == Luokka:Suomalaiset shakinpelaajat Luokka:Suomalaiset tietokirjailijat Luokka:Vuonna 1949 syntyneet Luokka:Elävät henkilöt
Brizeaux

Brizeaux on kunta Koillis-Ranskassa Meusen departementissa Grand Estin alueella. Kunnassa asui 58 asukasta vuonna 2017 ja sen pinta-ala on 8,33 neliökilometriä. Brizeaux’n väkiluku on kasvanut 11 asukkaalla vuodesta 2007, jolloin kunnassa asui 47 asukasta. Vuonna 2012 kunnan väkiluku oli 52, eli siellä asui kuusi asukasta vähemmän kuin vuoden 2017 väestönlaskennassa. == Kuvia == Tiedosto:Brizeaux1.JPG|Näkymä keskustaan Tiedosto:France, Meuse, Brizeaux (3).JPG|Kirkko Tiedosto:Maisons fleuries à Brizeaux.JPG|Ristikkotalon pihaa == Lähteet == == Aiheesta muualla == Luokka:Meusen kunnat
Ippécourt

Ippécourt on kunta Koillis-Ranskassa Meusen departementissa Grand Estin alueella. Kunnassa asui 97 asukasta vuonna 2017 ja sen pinta-ala on 10,62 neliökilometriä. Ippécourtin väkiluku on kasvanut yhdellä asukkaalla vuodesta 2007, jolloin kunnassa asui 96 asukasta. Vuonna 2012 kunnan väkiluku oli 95, eli siellä asui kaksi asukasta vähemmän kuin vuoden 2017 väestönlaskennassa. == Kuvia == Tiedosto:Ippécourt - Vue du village.JPG|Näkymä Ippécourtiin Tiedosto:Ippécourt - Entrée de la carrière.JPG|Ippécourtin louhos == Lähteet == == Aiheesta muualla == Luokka:Meusen kunnat
Eugenia (nimi)

Eugenia on naisen etunimi, joka on johdettu miehennimestä Eugen. Taustalla on kreikan kielen sana eugenes, joka merkitsee ’jalosyntyistä’. Digi- ja väestötietoviraston mukaan Suomessa on joulukuuhun 2024 mennessä tilastoitu noin 660–670 Eugeniaa. == Nimipäivät == Mikael Agricola mainitsi Eugenia-nimen joulukuun 23. päivän kohdalla vuoden 1544 rukouskirjassaan. Hän viittasi 250-luvulla surmattuun neitsytmarttyyri Eugeniaan, jonka kuolinpäivänä pidetään joulupäivää. Ruotsissa Eugenia-nimi otettiin almanakkaan vuonna 1812. Nimipäivä oli 10. helmikuuta. Se oli Eugenian nimipäivä myös suomenkielisessä Haaparannan almanakassa (1812, 1830–1900) ja sitä seuranneessa Luulajan almanakassa (1901–1918).Lempiäinen 2004, s. 10, 85. Nykyään Eugenian nimipäivä on suomenruotsalaisessa almanakassa 16. kesäkuuta ja Ruotsin almanakassa 5. marraskuuta. == Tunnettuja Eugenioita == * Eugenia Burzio (1872–1922), italialainen oopperalaulaja * Eugenia Charles (1919–2005), Dominican pääministeri v. 1980–1995 * Eugenia Errázuriz (1860–1951), chileläinen muotialan vaikuttaja, malli ja mesenaatti * Eugenia Kalnay (1942–2024), Yhdysvalloissa vaikuttanut argentiinalaissyntyinen meteorologi * Eugenia Osterberger (1852–1932), espanjalainen säveltäjä ja pianisti * Eugenia Tanaka (s. 1987), australialainen sulkapalloilija == Lähteet == == Aiheesta muualla == * Etunimien taivutus: Eugenia (Kotimaisten kielten keskuksen verkkojulkaisu) Luokka:Etunimet
Pyrzycen piirikunta

Pyrzycen piirikunta () on Puolan piirikunta Länsi-Pommerin voivodikunnassa. Sen väkiluku oli vuoden 2019 lopussa 39 336\. Piirikunta jakautuu kuuteen maalaiskuntaan, jotka ovat Bielice, Kozielice, Lipiany, Przelewice, Pyrzyce sekä Warnice. Piirikunnan hallinnollinen keskus on Pyrzycen kaupunki. Pyrzycen piirikunnan pinta-alasta 6,5 prosenttia oli metsän peitossa vuonna 2018. Pyrzycen piirikunnan työttömyysaste oli vuoden 2018 lopussa 10,4 prosenttia. Luku on huomattavan suuri koko Puolan työttömyysasteeseen verrattuna. Vuoden 2019 lopussa Pyrzycen piirikunnassa oli 39 336 asukasta, joista 49,9 prosenttia naispuolisia ja 50,1 prosenttia miespuolisia. Puolan väestönlaskennassa 2011 väkiluvun laskettiin olevan 40 847 ja sen ennakoidaan vuoteen 2050 mennessä pienenevän 32 135 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 17,5 prosenttia, työikäisten 61,1 prosenttia ja eläkeikäisten 21,4 prosenttia väestön keski-iän ollessa 41,8 vuotta. Elävänä syntyi vuonna 2019 yhteensä 322 lasta. == Lähteet == Luokka:Länsi-Pommerin piirikunnat
Demian

Demian: Emil Sinclairin nuoruudentarina () on vuonna 1919 ilmestynyt Hermann Hessen kirjoittama romaani. Hesse kirjoitti romaanin parin kuukauden aikana vuonna 1917, ja se ilmestyi alun perin jatkokertomuksena Die neue Rundschau -lehdessä helmikuusta huhtikuuhun 1919. Tämän jälkeen romaanin julkaisi Berliinissä S. Fischer Verlag. Teoksessa kuvataan saksalaisen Emil Sinclairin elämää kouluajoista opiskeluvuosiin. Hesse julkaisi romaanin alun perin salanimellä Emil Sinclair. Teoksen on suomentanut Toini Havu, ja suomennoksen on julkaissut 1968 Weilin & Göös, toisen painoksen WSOY 2002. Esipuheen on kirjoittanut Aarno Peromies.Demian Oulun yliopiston kirjastoDemian, 2.p. WSOY Rutakko, viitattu 3.3.2024 ==Teemoja== Romaani sai paljon vaikutteita Friedrich Nietzschen filosofisesta ajattelusta sekä C. G. Jungin psykoanalyysistä. Kouluhallituksen Arvostelevassa Kirjaluettelossa vuonna 1969 kirjailija Kari Vaijärvi kirjoitti teoksesta seuraavasti: ==Lähteet== Luokka:Hermann Hessen teokset Luokka:Vuoden 1919 kirjat
Dual (elokuva)

Dual on vuonna 2022 ensi-iltansa saanut yhdysvaltalainen tieteiselokuva, jonka on käsikirjoittanut ja ohjannut Riley Stearns. Sen pääosia esittävät Karen Gillan, Beulah Koale, Theo James ja Aaron Paul. Se on Stearnsin kolmas pitkä elokuva. Elokuva kuvattiin Tampereella syksyllä 2020. Se on ensimmäinen Suomessa kokonaan kuvattu Hollywood-elokuva. Dual sai ensi-iltansa Sundancen elokuvajuhlilla 22. tammikuuta 2022. == Näyttelijät == == Kuvaukset == Elokuvan kuvauspaikaksi valittiin Tampere, koska koronaviruspandemian takia elokuva haluttiin kuvata Yhdysvaltojen ulkopuolella. Päätökseen vaikutti myös suomalainen pääomarahasto IPR.VC, joka on yksi tuotantoyhtiö XYZ Filmsin rahoittajista. Elokuvassa esiintyy noin kaksisataa suomalaista avustajaa ja kymmenisen puheroolin esittäjää. Elokuvan kuvaus Tampereella kesti kuusi viikkoa syksyllä 2020. Kuvauspaikkoihin kuuluivat Hervannan vapaa-aikakeskus, pääkirjasto Metso, Koulukadun kenttä, Pyynikin urheilukenttä ja liikenneympyrä Tampereen rantatunnelin suulla. == Lähteet== ==Aiheesta muualla== * * * Luokka:Yhdysvaltalaiset tieteiselokuvat Luokka:Vuoden 2022 yhdysvaltalaiset elokuvat Luokka:Suomessa kuvatut elokuvat
David Schuller

David Schuller (s. 6. syyskuuta 1980 Kapfenberg) on itävaltalainen jääkiekkoilija, joka pelasi hyökkääjänä. Hän laukoi vasemmalta. == Ura == === Seuraura === Schuller debytoi Itävallan pääsarjassa kaudella 2000–2001 Kapfenberger SV:n joukkueessa. Hän pelasi debyyttikaudellaan 45 ottelua tehopistein 10+9=19 keräten 46 rangaistusminuuttia. Seuraavalla kaudella Schuller teki Kapfenbergerin paidassa 28 tehopistettä mutta siirtyi kesken kauden Klagenfurter AC:n riveihin. Seuraavan neljän kauden ajan Schuller teki Klagenfurterissa tasaisesti tehopisteitä (29, 19, 20, 23) mutta keräsi myös runsaasti rangaistusminuutteja (67, 90, 94, 115). Kaudella 2003–2004 hän voitti Itävallan mestaruuden. Schuller siirtyi kaudella 2006–2007 Vienna Capitalsin joukkueeseen. Hän teki uuden piste-ennätyksensä keräten tehopisteet 18+22=40 sekä koko uran jäähyennätyksensä keräten 125 rangaistusminuuttia. Seuraavalla kaudella Schuller palasi takaisin Klagenfurter AC:n riveihin. Kaudella 2010–2011 hän pelasi uransa parhaimman kauden tehopisteillä mitaten, kun 49 ottelussa kertyi 42 (12+30) tehopistettä. Hän oli Klagenfurterin toiseksi tehokkain pelaaja Kirk Fureyn jälkeen. Kausina 2008–2009 ja 2012–2013 Schuller voitti Klagenfurterin riveissä Itävallan mestaruuden. Kaudella 2015–2016 hän pelasi HC Innsbruckin riveissä 54 ottelua tehopistein 8+8=16. Kausi jäi Schullerin viimeiseksi pääsarjatasolla. === Maajoukkueura === Schuller pelasi urallaan yhteensä 109 A-maaottelua. Hän edusti Itävaltaa neljissä maailmanmestaruuskilpailuissa vuosina 2005, 2007, 2009 ja 2013. Itävallan MM-kilpailuissa 2005 Schuller pelasi kuusi ottelua ilman tehopisteitä keräten kuusi rangaistusminuuttia. Venäjän MM-kilpailuissa 2007 hän keräsi yhden syöttöpisteen ja 14 rangaistusminuuttia pelaamassaan kuudessa ottelussa. Sveitsin MM-kilpailuissa 2009 Schuller pelasi kuusi ottelua ilman tehopisteitä keräten kahdeksan rangaistusminuuttia. Ruotsin ja Suomen MM- kilpailuissa 2013 hän teki tehopisteet 1+1=2 ja keräsi kuusi rangaistusminuuttia pelaamassaan seitsemässä ottelussa. == Lähteet == Luokka:Itävaltalaiset jääkiekkoilijat Luokka:Vuonna 1980 syntyneet Luokka:Elävät henkilöt
Chrysler D -pohjalevy

Chrysler D -pohjalevy on Mitsubishi Galantin pohjalta kehitetty pohjalevy etu- ja nelivetoisille automalleille. Sitä käytettiin Chryslerin ja Mitsubishi Motorsin yhteistyössä valmistamissa automalleissa. == BD == * Eagle Talon (1G) (1989–1994) * Mitsubishi Eclipse (1G) (1989–1994) * Plymouth Laser (1989–1994) == PJ == PJ on alkuperäisestä BD-pohjalevystä uudistettu versio. * Eagle Talon (2G) (1995–1998) * Mitsubishi Eclipse (2G) (1994–1999) == FJ == * Chrysler Sebring (FJ) (1995–2000) * Dodge Avenger (FJ) (1994–2000) == ST-22 == * Chrysler Sebring (ST-22) (2000–2005) * Dodge Stratus (ST-22) (2000–2005) * Mitsubishi Eclipse (3G) (1999–2005) D-pohjalevy Luokka:Mitsubishi Motors Luokka:Autojen pohjalevyt
Ryttylän koulu

Ryttylän koulu on alakoulu Hausjärven Ryttylässä. Koulussa toimii perusopetusluokat (1-6) sekä yksi esiopetusryhmä.Ryttylän koulu - Hausjärven kunta, hausjarvi.fi, viitattu 5.12.2020. Oppilaita on noin 180. == Historia == Ryttylän koulun perusti vuonna 1891 eversti Hugo Standertskjöld, joka osti 1800-luvun lopulla läheisen Ryttylän kartanon.Ryttylän koulu - Koulun historia - Hausjärven kunta , hausjarvi.fi, viitattu 5.12.2020. Hausjärven kunta ei voinut tuolloin perustaa koulua, joten Standertskjöld perusti sen vanhan oluttehtaan tiloihin. Standertskjöld lopulta lahjoitti koulun tontteineen kunnalle myydessään kartanon vuonna 1909. Ryttylän koulun uuden siipirakennuksen rakentaminen aloitettiin elokuussa 2019. Uusi koulurakennus tuli käyttöön tammikuussa 2021.Ryttylän uusi koulu on viimeistä silausta vaille valmis - oppilaat pääsevät uudenkarheaan taloon 7.1.2021 - Aamuposti, aamuposti.fi, julkaistu 15.11.2020, viitattu 5.12.2020. == Lähteet == Luokka:Hausjärven oppilaitokset Luokka:Suomen peruskoulut
Stig (albumi)

__NOTOC__ Stig on saman nimisen laulajan viides pitkäsoitto, joka julkaistiin Warner Music Finlandin kautta 24. huhtikuuta 2015. == Kappaleet == # # # # # # # # # # == Lähteet == Luokka:Stigin albumit Luokka:Vuoden 2015 albumit
Jutta Lampe

Jutta Lampe (13. joulukuuta 1937 Flensburg, Saksa – 3. joulukuuta 2020 Berliini, Saksa) oli saksalainen näyttelijä, joka esiintyi sekä elokuvissa että teatterissa. Lampe näytteli Schaubühne-teatterissa vuodesta 1970 vuoteen 1999. Hän näytteli teatterissa muun muassa Peter Zadekin, Luc Bondyn, Robert Wilsonin ja Peter Steinin ohjaamissa näytelmissä. Elokuvissa Lampe teki yhteistyötä erityisesti ohjaaja Margarethe von Trottan kanssa. Lampe näytteli elokuvassa Sisarukset (1981) RAF-terroristi Gudrun Ensslinin siskoa. Sisarukset oli ensimmäisen naisen ohjaama elokuva, joka sai Kultaisen leijonan Venetsian elokuvajuhlilla. Lampen muita von Trotta -elokuvia olivat Sisaret (Schwestern oder Die Balance des Glücks) ja Ruusujenkatu (Rosenstraße). == Lähteet == Luokka:Saksalaiset näyttelijät Luokka:Vuonna 1937 syntyneet Luokka:Vuonna 2020 kuolleet
Hausjärven lukio

Hausjärven lukio on lukio Hausjärvellä. Se sijaitsee Hausjärven hallintokeskuksessa Oitissa, yhteisissä tiloissa Hausjärven yläasteen kanssa.Hausjärven yläaste - Hausjärven kunta , hausjarvi.fi, viitattu 5.12.2020. Lukion puolella opiskelijoita on 52. == Historia == Oitin yhteiskoulu (vuosina 1950-1969 Hausjärven yhteiskoulu) perustettiin vuonna 1947. Yhteiskoulu siirtyi vuonna 1954 kansakoulun entisiin rakennuksiin.Hausjärven lukio - Koulun historia - Hausjärven kunta , hausjarvi.fi, viitattu 5.12.2020. Varsinainen uusi koulurakennus yhteiskoululle valmistui 1960. Kesäkuussa 1969 yhteiskoulu muuttui yhteislukioksi ja samassa koulurakennuksessa aloitti toimintansa kunnallinen keskikouluHausjärven yhteiskoulu, yksityiskoulut.fi, viitattu 5.12.2020., joka muuttui vuonna 1973 yläasteeksi. == Lähteet == Luokka:Hausjärven oppilaitokset Luokka:Suomen lukiot
Eungbongsan (Soul)

Eungbongsan () on 95,3 metriä korkea Han-jokea reunustava vuori Eungbong- dongissa, Seongdong-gussa, Soulissa, Etelä-Koreassa. Vuoren huipulla on perinteinen kahdeksankulmainen pagoda, josta on panoraamanäkymä Soulin keskustaan ja Gyeonggi-provinssiin. ==Historia== Joseon-dynastian aikainen kuningas metsästi vuorella haukalla, josta vuori on myös saanut nimensä. Haukka on koreaksi Mae, josta tulee nimi Maebong, joka on hanjaksi Eungbong. ==Lähteet== Luokka:Etelä-Korean vuoret
Bernard Courtois

Bernard Courtois (8. helmikuuta 1777 Dijon – 27. syyskuuta 1838 Pariisi) oli ranskalainen kemisti, joka löysi alkuaineen jodi vuonna 1811. == Elämä == Alkujaan Courtois toimi proviisorina Ranskan armeijassa; myöhemmin hän liittyi isänsä salpietariliiketoimintaan. Vuonna 1811 hän lisäsi liikaa rikkihappoa merilevän tuhkaan, joka on tärkein raaka-aine salpietarin tuotannossa. Tuloksena syntyi violettia höyryä, joka tiivistyi muodostaen tummia kiteitä. Sittemmin Courtois valmisti monia uuden aineen yhdisteitä ja tutki sen ominaisuuksia. Hänen julkaisi tutkimuksensa vuonna 1813, ja alkuaine nimettiin myöhemmin jodiksi. Napoleonin sotien jälkeen Courtoisin salpietariliiketoiminta epäonnistui ja hän kuoli köyhyydessä 27. syyskuuta 1838. == Lähteet == Luokka:Ranskalaiset kemistit Luokka:Vuonna 1777 syntyneet Luokka:Vuonna 1838 kuolleet
Hausjärven yläaste

Hausjärven yläaste on yläkoulu Hausjärvellä. Koulu sijaitsee Hausjärven kuntakeskuksessa Oitissa ja on kunnan ainoa yläkoulu. Koulu toimii yhteisissä tiloissa Hausjärven lukion kanssa.Hausjärven yläaste - Hausjärven kunta , hausjarvi.fi, viitattu 5.12.2020. Oppilaita yläasteella on 220. == Historia == Oitin yhteiskoulu (vuosina 1950-1969 Hausjärven yhteiskoulu) perustettiin vuonna 1947. Yhteiskoulu siirtyi vuonna 1954 kansakoulun entisiin rakennuksiin.Hausjärven lukio - Koulun historia - Hausjärven kunta , hausjarvi.fi, viitattu 5.12.2020. Varsinainen uusi koulurakennus valmistui vuonna 1960.HAUSJÄRVEN YHTEISKOULU, yksityiskoulut.fi, viitattu 5.12.2020. Yhteiskoulu muuttui kesäkuussa 1969 Hausjärven yhteislukioksi, jonka yhteyteen tuli myös kunnallinen keskikoulu, joka muuttui vuonna 1973 yläasteeksi. == Lähteet == Luokka:Hausjärven oppilaitokset Luokka:Suomen peruskoulut
Saana Akiola

Saana Akiola on suomalainen televisioesiintyjä, tanssinopettaja ja entinen kilpatanssija.Saana Akiola Elevent GroupSaana Akiola taisteli vuosi sitten vakavaa sairautta vastaan: "En nähnyt lapsiani kahteen viikkoon" Apu Akiola aloitti kilpatanssin 7-vuotiaana, eteni siinä Suomen maajoukkueeseen ja saavutti Suomen-mestaruudet kahdessa kategoriassa. Hän osallistui myös kansainvälisiin kilpailuihin. Kilpauransa jälkeen Akiola ryhtyi tanssinopettajaksi. Hän on toiminut tuomarina Pakko tanssia -ohjelmassa ja opettajana Tanssii tähtien kanssa -ohjelmassa, jossa hänen parejaan ovat olleet Jukka Rasila, Jukka Tammi, Ali JahangiriTanssii Tähtien Kanssa -ohjelman tähtiopettaja Saana Akiola: ”Häät vihdoinkin elokuussa” Anna, Mikael Jungner, Aki Linnanahde, Jare Brand, Kristo Salminen, Benjamin Peltonen Jare Brandin tanssiopettaja Saana Akiola avoimena ennätyspitkästä TTK-kaudesta: "En halua puskea Jarea äärirajoille" MTV Uutiset ja Shawn Huff. Syksyllä 2019 vaikeisiin komplikaatioihin johtanut mononukleoosi esti Akiolan osallistumisen Tanssii tähtien kanssa -kaudelle. Hän voitti ohjelman 15. tuotantokauden vuonna 2022, parinaan laulaja Benjamin Peltonen. Akiola oli naimisissa laulaja Antti Matikaisen kanssa, mutta pariskunta erosi loppuvuodesta 2018.Avioero! TTK-opettaja Saana Akiolan ja Antin liitto kesti vain vuoden: ”Tämä oli minun päätökseni” Iltalehti Akiolalla ja Matikaisella on kaksi lasta. == Seksuaalinen häirintä == Akiola on kertonut AkiolaxElg -podcastissaan kokeneensa seksuaalista häirintää Tanssii tähtien kanssa -ohjelman kulisseissa erään tanssiparinsa taholta. Häirintä ilmeni vihjailevina puheina, katseina ja viesteinä Akiolan puolisolle. Hän toi asian esiin tuotannolle, mutta koki, ettei siihen reagoitu riittävästi. Akiola ei ole nimennyt häiritsijäänsä, vaan haluaa keskittyä ilmiön käsittelyyn. Ohjelman tuotanto on korostanut nollatoleranssia epäasialliselle käytökselle, mutta ei ole kommentoinut mahdollisia häirintätapauksia tarkemmin. == Lähteet == Luokka:Suomalaiset tanssijat Luokka:Suomalaiset televisiokasvot Luokka:Syntymävuosi puuttuu Luokka:Elävät henkilöt
Playlist, Vol. 1

__NOTOC__ Playlist, Vol. 1 on Stigin kuudes pitkäsoitto, joka julkaistiin Warner Music Finlandin kautta 9. helmikuuta 2018. == Kappaleet == # # # # # # # # # # # # # == Lähteet == Luokka:Stigin albumit Luokka:Vuoden 2018 albumit
Maula (täsmennyssivu)

Maula tarkoittaa seuraavia: * Maula, kylä Keminmaalla == Sukunimi == * Erkka Maula (1935–2013), suomalainen filosofi, tieteenhistorioitsija ja professori * Jere Maula (1936–2020), suomalainen arkkitehti ja yhdyskuntasuunnittelun professori Luokka:Sukunimet
Émile Courtois

Émile Courtois (4. heinäkuuta 1918 Huy – 25. kesäkuuta 2005 Dinant) oli belgialainen kreikkalais-roomalaisen tyylin painija. Courtois kilpaili kesäolympialaisissa vuonna 1952 kreikkalais-roomalaisen painin 79 kg:n sarjassa. Courtois hävisi ensimmäisen ottelunsa selätyksellä ja toisen luovutuksella loukkaannuttuaan ja putosi näin turnauksesta. == Lähteet == Luokka:Belgialaiset kreikkalais-roomalaisen tyylin painijat Luokka:Vuonna 1918 syntyneet Luokka:Vuonna 2005 kuolleet
Ida Hahn-Hahn

Ida Marie Luise Sophie Friederike Gustava von Hahn, s. Hahn (22. kesäkuuta 1805 Tressow, Mecklenburg-Schwerin – 12. tammikuuta 1880 Mainz) oli saksalainen kirjailija. Hän avioitui 1826 kreivi F. W. A. von Hahn-Hahnin kanssa ja erosi tästä 1829. Sen jälkeen hän lähti pitkille matkoille.Hahn- Hahn, Ida. Tietosanakirja osa 11. Tietosanakirja-osakeyhtiö 1922Hahn-Hahn, Ida Marie Luise Sophie Friederike Gustava von, Nordisk familjebok 10. 1909 Hahn- Hahn tuli alkuun tunnetuksi lyyrikkona kokoelmilla Gedichte (1835), Neuere gedichte (1836), Venetianische nächte (1836), Lieder und gedichte (1837) ja julkaisi sen jälkeen useita romaaneja. Niistä monet ilmestyivät 1838–1846 yhteisnimikkeellä Aus der Gesellschaft. Hahn-Hahn julkaisi myös matkakuvauksia. Hänen kirjansa kuvaavat aristokratian seuraelämää. Kirjoja parodioi Fanny Lewald romaanissa Diogena. Von gräfin Iduna von Hahn-Hahn, 1847). Niiden keskeistä sisältöä on tyydyttämättömyyden psykologia, ja hän esittelee niissä uuden naistyypin. Hahn-Hahnin kääntyminen katolisuuteen 1850 herätti paljon huomiota. Kääntymisensä jälkeen hän toimi ahkerasti uuden uskonsa hyväksi, ensin kirjan Von Babylon nach Jerusalem (1851) välityksellä sekä runokokoelmallaan Unserer lieben Frau (1851), joiden jälkeen hän julkaisi vielä useita teoksia. Hahn-Hahn meni 1852 noviisiksi luostariin Angersiin ja oli myöhemmin mukana perustamassa Mainziin Zum guten Hirten -nimistä luostaria, jossa hän kuoli. Viimeisinä vuosinaan hän kirjoitti romaaneja, joita värittää hänen ultramontanistinen näkemyksensä. Hänen varhempia romaaneja julkaistiin 1851, myöhemmät, ultramontanistiset, ilmestyivät 45-osaisena koottuina teoksina 1902–1905. ==Teokset== * Gedichte (1835) runoja * Neuere Gedichte (1836) runoja * Venetianische Nächte (1836) runoja * Lieder und Gedichte (1837) runoja * Jenseit der Berge (1840), matkakertomus * Gräfin Faustine (1841) romaani * Zwei Frauen (1845) romaani * Erinnerungen aus und an Frankreich (1842), matkakertomus * Ein Reiseversuch im Norden (1843), matkakertomus * Orientalische Bbriefe (1844), matkakertomus ;Ultramontanismin sävyttämät teokset * Von Babylon nach Jerusalem (1851) * Unserer lieben Frau (1851), runoja * Aus Jerusalem (1851) * Die Liebhaber des Kreuzes (1852) * Maria Regina (1860) * Doralice (1861) * Geschichte eines armen Fräuleins (1869) * Erzählung des Hofrats (1872) * Nirwana (1875) == Lähteet == ==Aiheesta muualla== Luokka:Saksalaiset kirjailijat Luokka:Vuonna 1805 syntyneet Luokka:Vuonna 1880 kuolleet
Courtois

Courtois on muun muassa seuraavien henkilöiden sukunimi: * Bernard Courtois (1777–1838), ranskalainen kemisti * Émile Courtois (1918–2005), belgialainen kreikkalais-roomalaisen tyylin painija * Roger Courtois (1912–1972), sveitsiläis-ranskalainen jalkapalloilija * Stéphane Courtois (s. 1947), ranskalainen historioitsija * Thibaut Courtois (s. 1992), belgialainen jalkapallomaalivahti.
Helmilapiorausku

Helmilapiorausku (Rhina ancylostoma) on äärimmäisen uhanalainen rauskulaji, jota esiintyy Intian valtameren ja läntisen Tyynenmeren trooppisilla rannikkovesillä. Aikuinen kala on 150–180 cm pitkä, ja suurimmillaan se voi kasvaa kolmemetriseksi. Sen kuono on leveä ja pyöreämuotoinen. Selkä- ja pyrstöevät ovat korkeat. Silmien päällä ja selässä on piikkejä. Väriltään helmilapiorausku on selästä harmaa tai ruskea, vatsapuoleltaan valkoinen. Evissä on valkoisia pilkkuja, päässä ja hartioilla mustia pilkkuja. Helmilapiorauskuja elää lähellä rannikkoa ja koralliriuttoja 3–90 metrin syvyydessä. Sitä pyydystetään verkoilla ja trooleilla, joskus pitkälläsiimalla. Kalasta syödään vain sen selkäevä. Helmilapiorauskun sukupolven pituudeksi on arvioitu 15 vuotta. Laji on uhanalainen ylikalastuksen takia. == Lähteet == == Aiheesta muualla == luokka:Rauskut Luokka:Uhanalaiset kalat Luokka:Äärimmäisen uhanalaiset lajit
Saint Anne Byzantine Catholic Church

Saint Anne Byzantine Catholic Church on rutheniankatolilainen seurakunta San Luis Obispon kaupungissa Kaliforniassa. San Luis Obispo valittiin kirkon paikaksi, koska se on Los Angelesin ja San Franciscon puolivälissä. Messua vietettiin ensimmäisen kerran 22. kesäkuuta 1986. == Lähteet == Luokka:San Luis Obispon piirikunnan rakennukset ja rakennelmat Luokka:Kalifornian kirkot
Kārsava

Kārsava (latgalliksi Kuorsova, , , jiddišiksi קאָרסאָװקע‎, Korsovke) on kaupunki itäisessä Latviassa Latgallian historiallisella alueella, lähellä Venäjän rajaa. Se sai kaupunginoikeudet vuonna 1928. Vuonna 2016 siellä oli 2 210 asukasta. == Historia == Latgalleja on asunut kaupungin alueella 700-luvulta lähtien. Tuolloin Kārsava oli suurempi asutuskeskus, jossa oli useita linnavuoria. Paikallinen ruhtinas asui Kārsavassa vuoteen 1763, ja samana vuonna kaupunkiin rakennettiin myös katolinen kirkko. Puolan Liivinmaa joutui Venäjän vallan alle vuonna 1793 ja Kārsavasta tuli osa Vitebskin kuvernementtia. Paikan läpi kulki postitie Rēzeknestä Ostroviin ja siitä tuli kaupankäynnin keskus. Kārsava kärsi pahoja vaurioita Napoleonin Venäjän- sotaretken aikana. Vuonna 1836 rakennettiin Kārsavan läpi kulkeva viertotie Pietarista Varsovaan, ja rautatie seurasi vuonna 1860. Ensimmäisen maailmansodan jälkeen alueesta tuli osa Latviaa vuonna 1920, ja kahdeksan vuotta myöhemmin sille myönnettiin kaupunginoikeudet. Nykyinen Kārsavan kunta perustettiin vuonna 2009 osana Latvian hallinnollista uudelleenjärjestelyä, ja se koostuu aiemmista Kārsavan kaupungista sekä Goliševan, Malnavan, Mērdzenen, Mežvidin ja Salnavan kunnista. == Lähteet == == Aiheesta muualla == *Kārsavan kotisivut Luokka:Latvian kaupungit
Kirané Kaniaga

Kirané Kaniaga on maalaiskunta Kayesin alueen Yélimanén piirissä Malissa. Sen keskuskylä Kirané sijaitsee Mauritanian rajalla 60 kilometriä Yélimanésta koilliseen. Kunnassa on 34 900 ja keskuskylässä 9 600 asukasta (vuonna 2009). Kirané Kaniagan kunnan pinta-ala on 932,8 neliökilometriä. Se rajoittuu idässä Nioron piirin Diaye Couran, etelässä Sandarén ja lännessä Fangan, Guidimen ja Kremisin kuntiin sekä pohjoisessa Mauritaniaan. Seutu kuuluu Sahelin vyöhykkeeseen. Pinnanmuodostusta leimaavat pohjoisen tasanko ja etelän rikkonainen ylänkö. Pysyviä vesistöjä ei ole. Kuntaan kuuluu kymmenen kylää. Asukkaat ovat etupäässä soninkeja. Lisäksi on maureja, fulbeja ja bambaroita. Vallitseva uskonto on islam. Kunnan läpi kulkee Yélimanén ja Nioron välinen maantie. Väestön pääelinkeinot ovat maanviljely ja laiduntamiseen perustuva karjanhoito. Tärkeimmät viljelykasvit ovat durra, maissi, maapähkinä, lehmänpapu ja vihannekset. Tuotantoeläimiä ovat naudat, lampaat, vuohet, aasit ja hevoset. Lisäksi harjoitetaan kaupankäyntiä ja vähäisessä määrin käsityöammatteja. Nuoriso pyrkii muuttamaan Ranskaan ja muihin maihin. Siirtolaiset auttavat perheitään ja rahoittavat paikallisia kehityshankkeita. Palveluihin kuuluu yhdeksän ala- ja kaksi yläkoulua, kolme terveyskeskusta ja kaksi sairastupaa. ==Lähteet== Luokka:Malin kunnat Luokka:Yélimanén piiri
Ragni

Ragni on naisen etunimi, joka on syntynyt lyhentymällä Ragnhildista tai muista Ragn-alkuisista nimistä. Sen rinnakkaismuotoja ovat Ragna ja Ragny. Digi- ja väestötietoviraston mukaan Suomessa on vuoteen 2024 mennessä tilastoitu noin 300–310 Ragni-nimistä naista. == Nimipäivät == Suomenruotsalaisessa almanakassa Ragnin nimipäivä oli alun perin 4. marraskuuta, mutta vuodesta 1990 alkaen se on ollut 15. heinäkuuta. Tämä oli Ragnin nimipäivä myös Ruotsin almanakassa vuosina 1986–1992.Lindgren, Birgitta: Namnlängden och namnens placering under olika tider. – Norjassa Ragnilla on nimipäivä 21. elokuuta. == Tunnettuja Ragneja == * Ragni Cawén (1891–1981), suomalainen taidemaalari * Ragni Karlsson (1894–1973), suomalainen agronomi ja toimittaja * Ragni Malmstén (1933–2002), suomalainen iskelmälaulaja * Ragni Rissanen (1931–2023), suomalainen ravintola- ja hotellialan yrittäjä * Ragni Tennberg (1904–1993), suomalainen kotitalousopettaja ja keittokirjojen tekijä * Ragni Østgaard (1894–1956), suomalainen seurapiirihenkilö ja Norjan kruununprinsessa Märthan hovineito == Lähteet == == Aiheesta muualla == * Etunimien taivutus: Ragni (Kotimaisten kielten keskuksen verkkojulkaisu) Luokka:Etunimet
Åströmin teknillinen tehdas

Åströmin teknillinen tehdas osakeyhtiö oli turkulainen yritys, joka omisti monialaisen teknillisen tehtaan Turussa satamaradan varrella. Sen osakepääoma oli noin vuonna 1917 kolme miljoonaa markkaa. Vuonna 1917 oli tuotannon arvo neljä miljoonaa markkaa ja työntekijöitä oli 200 henkeä.Åström 3. Åströmin teknillinen tehdas. Tietosanakirja osa 10. Tietosanakirja-osakeyhtiö 1917 Tehdas sai alkunsa Edvard Åströmin 1886 perustamasta teknillisestä tehtaasta, joka kehittyi etenkin 1904 ja 1910 tehtyjen laajennusten jälkeen. Perustaja oli edelleen 1910-luvun loppupuolella yrityksen johdossa. Tehdas jakautui tuotannollisesti neljään osastoon: ravintoaineiden osasto (aleuronaattivalmisteet, pöytäsuola, hunajat, rintapastillit, terveyssuola, viinietikka, etikkaesanssit, hedelmämehut), hajuvesitehdas (suuvedet, hiusvedet, eau de cologne, ihovoiteet, hammastahna, puuteri), saippuaosasto (lääkesaippuat, ihosaippuat, taloussaippuat) ja puhdistusaineiden osasto (kiillotusjauheet ja -voiteet, kenkävoiteet, kiillotusvaha, lysoli, rotanmyrkky, hyönteisjauheet, kirjoitus- ja kopiomusteet, leimasinvärit, Syndetikon-liima). Lisäksi tehtaaseen kuului osasto, jossa valmistettiin tuotteiden pakkaamiseen tarvittavat pahvikotelot. Käyttövoima eli sähkö tuli kaupungin sähkötehtaasta. == Lähteet == Luokka:Entiset suomalaiset teollisuusyritykset Luokka:Turkulaiset yritykset
Orla

Orla on maalaiskunta Bielskin piirikunnassa Podlasian voivodikunnassa Puolassa. Sen arvioitu väkiluku oli vuoden 2019 lopussa 2 702. Bielskin piirikunnan asukkaista 4,8 prosenttia asuu Orlan kunnassa ja sen pinta-alasta 11,5 prosenttia kuuluu Orlan kuntaan. Kylät Orlan kunnassa ovat Czechy Zabłotne, Dydule, Gredele, Gregorowce, Koszele, Koszki, Krywiatycze, Malinniki, Mikłasze, Moskiewce, Oleksze, Orla, Paszkowszczyzna, Pawlinowo, Reduty, Spiczki, Szczyty-Dzięciołowo, Szczyty-Nowodwory, Szernie, Topczykały, Wólka sekä Wólka Wygonowska. Vuoden 2019 lopussa 52,1 prosenttia Orlan asukkaista oli naispuolisia ja 47,9 prosenttia miespuolisia. Alle 18-vuotiaat muodostivat 13,7 prosenttia kunnan väestöstä, työikäiset 47,3 prosenttia ja eläkeikäiset 39 prosenttia väestön keski-iän ollessa 50,6 vuotta. Vuonna 2019 Orlan kunnassa syntyi 23 lasta. Vuoden 2011 väestönlaskennassa kunnan väestöstä 56 prosenttia oli valkovenäläisiä, ja valkovenäjän kielellä onkin kunnassa virallisen avustavan kielen asema.Urzędowy rejestr gmin, w których używany jest język pomocniczy (PDF) == Lähteet == == Aiheesta muualla == * Gmina Wiejska Orla Białystokin tilastokeskus Luokka:Podlasian voivodikunnan kunnat
Retkikunta 64

Retkikunta 64 (Rk64, ) on Kansainvälisen avaruusaseman 64. miehistö. Rk64 alkoi 21. lokakuuta 2020, kun osa Rk63:n miehistöstä poistui asemalta Sojuz MS-16 lennolla. Rk63:n loppuosa siirtyi Rk64:n ensimmäiseksi osaksi. Rk64:n toinen osa saapui asemalle 17. marraskuuta 2020 lennolla SpaceX Crew-1. Rk64 on aseman ensimmäinen varsinainen 7-henkinen miehistö. SpaceX Crew-1 lennon Crew Dragon -aluksen kapasiteetti on 4 henkeä ja se soveltuu pitkäkestoiseen (>6 kk) avaruudessa oloon. Näin miehistön määrä voitiin nostaa kuudesta seitsemään. Samalla asemalla suoritettavaa tutkimustoimintaa voidaan lisätä huomattavasti, koska seitsemäs työpanos voidaan jo keskittää lähes yksinomaan tutkimustoimintaan aseman ylläpidon sijaan. Ryzhikov ja Kud-Sverchkov suorittivat evan 18. marraskuuta 2020. Siinä valmisteltiin Nauka- laboratoriomoduulin asentamista Pirs-telakointimoduulin paikalle. Eva oli ensimmäinen Poisk-ilmalukosta. ==Miehistö== Asema Ensimmäinen osa Lokakuu 2020 - marraskuu 2020 Toinen osa Marraskuu 2020 - x Komentaja Sergei Ryžikov (kosmonautti), RSA Sergei Ryžikov (kosmonautti), RSA Lentoinsinööri 1 Kathleen Rubins, NASA Kathleen Rubins, NASA Lentoinsinööri 2 Sergei Kud-Sverchkov, RSA Sergei Kud-Sverchkov, RSA Lentoinsinööri 3 Michael S. Hopkins, NASA Lentoinsinööri 4 Victor J. Glover, NASA Lentoinsinööri 5 Soichi Noguchi, JAXA Lentoinsinööri 6 Shannon Walker, NASA Luokka:Kansainvälinen avaruusasema
Liivinmaan voivodikunta

pienoiskuva|Liivinmaan voivodikunnan sijainti Puola-Liettuassa Liivinmaan voivodikunta () eli Puolan Liivinmaa oli hallinnollinen alue (voivodikunta) Puola-Liettuan kuningaskunnassa. Se muodostettiin aiemmista Liivinmaan herttuakunnasta ja Wendenin voivodikunnasta vuonna 1621 ja se kesti vuonna 1772 tapahtuneeseen Puolan ensimmäiseen jakoon asti. Voivodikunta muodostettiin siitä osasta Liivinmaata, joka oli jäänyt Puolalle Ruotsia vastaan käydyn Puolan sodan (1600–1629) jälkeen. Alue oli ollut Puolan hallinnassa vuodesta 1561, ja Puola tunnusti Ruotsin vallan muualla Liivinmaassa vasta Olivan rauhassa vuonna 1660. Voivodikunta säilytti herttuakunnan aseman, koska se ei kuulunut Puolaan eikä Liettuaan, vaan se oli molempien kondominaatti. Liivinmaan voivodit asuivat Dünaburgissa (, ). Voivodikunta vastasi alueeltaan suunnilleen nykypäivän Latgallian historiallista aluetta, joka muusta Latviasta poiketen on pääasiassa katolinen. Tämä johtuu nimenomaan pidemmästä ajasta katolisen Puolan alaisuudessa. Entisen Kuurinmaan hiippakunnan Piltenen aluetta hallinnoitiin vuosina 1617–1656 osana Liivinmaan herttuakuntaa, mutta vuonna 1717 Puola- Liettua siirsi sen jälleen suoraan Kuurinmaan herttuakunnan alaisuuteen. Tuolloin aluetta hallittiin Liivinmaan voivodikunnasta. == Luettelo voivodeista == # Jerzy Farensbach # Maciej Demblński # Krzysztof Słuszka # Teodor Doenhoff # Joachim Tarnowski # Tomasz Sapieha # Paweł Sapieha # Mikołaj Korft # Przecław Leszczyński # Alexander Morszlyn # Jan Teodor # Jerzy Płatem # Otto Fryderyk Felkierzamb # Jan Koss # Jędrzej Głębocki # Piotr Przebendowski # Antozi Morsztyn # Wilhelm Płatem # Jan Borch # Stanisław Brzostowski # Jozafat (Jan) Zyberg # Gaspar Rogaliński # Adam Falkierzamb Luokka:Latvian historia Luokka:Puolan historia
Philippe Jordan

Philippe Jordan (s. 18. lokakuuta 1974 Zürich) on sveitsiläinen kapellimestari.Philippe Jordan AllMusic Jordan syntyi kapellimestari Armin Jordanin ja balettitanssija Käthe Herknerin pojaksi. Hän aloitti pianotunneilla käymisen 6-vuotiaana, liittyi Zürichin poikakuoroon 8-vuotiaana ja aloitti myös viulunsoiton 11-vuotiaana. 16-vuotiaana Jordan aloitti opiskelun Zürichin konservatoriossa, josta sai diplominsa. Hän sai opetusta musiikin teoriassa ja sävellyksessä Hans Ulrich Lehmannilta. Täydentäviä opintoja pianonsoitossa hän suoritti Karl Engelin johdolla.Philippe Jordan Warner Classics Jordan aloitti uransa 20-vuotiaana Ulmin teatterin musiikillisena johtajana. Vuonna 1998 hänestä tuli Daniel Barenboimin avustaja Staatsoper Unter den Lindenissä, ja vuosina 2001–2004 hän toimi Grazin oopperan pääkapellimestarina. Tänä aikana hän teki myös debyyttinsä esimerkiksi Metropolitan-oopperassa, Covent Gardenissa ja La Scalassa. Vuosina 2006–2010 Jordan toimi Staatsoper Unter den Lindenin päävierailijana ja teki usein esiintymisiä Zürichin oopperassa.Philippe Jordan Opéra national de Paris Debyyttinsä New Yorkin filharmonikkojen kanssa hän teki vuonna 2007. Kesällä 2012 hän esiintyi ensimmäisen kerran Bayreuthin festivaalilla. Jordan aloitti vuonna 2009 työskentelyn Pariisin oopperan musiikillisena johtajana. Vuosina 2014–2020 hän toimi Wienin sinfoniaorkesterin pääkapellimestarina, ja syyskuussa 2020 hänestä tuli Wienin valtionoopperan musiikillinen johtaja. == Lähteet == Luokka:Sveitsiläiset kapellimestarit Luokka:Vuonna 1974 syntyneet Luokka:Elävät henkilöt
Robert Blatchford

Robert Blatchford (1851–1943John W. Osborne, Robert Blatchford: Neglected Socialist, The Journal of The Rutgers University Libraries, viitattu 5.12.2020 ) oli englantilainen sosialismin aatteen levittäjä ja kirjailija. Hän toimi ensin sotilaana, sittemmin konttoriapulaisena, lopulta sanomalehtimiehenä. Hän perusti 1891 oman lehden, jossa hän raivasi tietä sosialismille Englannissa. Suurta huomiota herätti hänen kirjasensa Merrie England (1894, suom. Iloinen Englanti). Muita hänen kirjojaan ovat God and my neighbour (1903, suom. Jumala ja lähimmäiseni), Sorcery shop, an impossible romance (1907). Ensimmäisen maailmansodan sytyttyä Blatchford koetti saada työväkeä kannattamaan Englannin osallistumista sotaan.Blatchford, Robert. Tietosanakirja osa 11. Tietosanakirja-osakeyhtiö 1922 ==Suomennetut teokset== * Iloinen Englanti eli yhteiskunta sellaisena kuin se on ja sellaisena kuin sen tulisi olla, suom. J. V. K., Tampere: Tampereen työväen sanomalehti-osakeyhtiö, 1898 Teos verkossa * Kevytmielisiä avioliittoja, Hancock (Michican): Työmies 1905 * Kevytmielisiä avioliittoja, suom. Kaapo Murros, Tampere: Työväen osuuskirjapaino 1906 * Jumala ja lähimmäiseni, suomentanut Kaapo Murros, Tampere: M. V. Vuolukka 1907 * Kolme avointa kirjettä eräälle piispalle sosialismista, Helsinki: Vihtori Kosonen 1908 == Lähteet == ==Aiheesta muualla== Luokka:Englantilaiset toimittajat Luokka:Englantilaiset kirjailijat Luokka:Vuonna 1851 syntyneet Luokka:Vuonna 1943 kuolleet
Poisk (ISS)

Poisk () on Kansainväliseen avaruusasemaan kuuluva ilmalukko-moduuli. Se lisättiin aseman Zvezda-moduulin kattoporttiin vuonna 2009. Poisk on lähes identtinen Pirsin kanssa. == Ominaisuudet == *Pituus: 4,049 m *Halkaisija: 2,55 m *Massa: 3 670 kg *Tilavuus: 14,8 m³ == Laukaisu == Pirs laukaistiin Sojuz U -kantoraketilla. Moduuli oli muokatun Progress-avaruusaluksen, Progress M-MIM2:n, kyydissä. Laukaisu Baikonurin avaruuskeskuksesta oli 10. marraskuuta 2009. Poisk kiinnitettiin jo kiertoradalla olleen Zvezda-moduulin kattoporttiin. Luokka:Kansainvälinen avaruusasema
Ragna

Ragna on pohjoismainen naisen etunimi, joka on lyhentymä Ragn-alkuisista nimistä, kuten Ragnhildista. Rinnakkaismuotona esiintyy nimiasu Ragni. Suomessa Ragna-nimi on tiettävästi ollut käytössä jo vuonna 1392. Digi- ja väestötietoviraston etunimitilastoon on vuoteen 2020 mennessä kirjattu noin 80–90 Ragna-nimistä naista. ==Nimipäivät== Suomenruotsalaisessa almanakassa Ragnan nimipäivä oli alun perin 4. marraskuuta, mutta vuodesta 1990 alkaen se on ollut 15. heinäkuuta. Ragnalla on nimipäivä myös Ruotsissa (1. lokakuuta) ja Norjassa (25. toukokuuta). ==Tunnettuja Ragnoja== * Ragna Árnadóttir (s. 1966), islantilainen lakimies, poliitikko ja ministeri * Ragna Ljungdell (1905–1975), suomalainen kääntäjä, lausuja ja kirjallisuudentutkija * Ragna Sigurðardóttir (s. 1962), islantilainen kirjailija ja runoilija ==Lähteet== Luokka:Etunimet Luokka:Islantilaiset naisen etunimet